Kilometre nie sú zmluvne limitované, aby ste sa mohli slobodne hýbať krajinou bez sledovania tachografu. Na pohodový výlet odporúčame naplánovať si max. 150 až 200km denne. Výlet campervanom je najmä o skúmaní okolia a užívaní si prírody. Pri plánovaní výletu vás prosíme, myslite na to, že s dodávkou sa presúva oveľa pomalšie ako s osobným autom. S Dromedárom a Gurumobilom môžete ísť max. 120km/h a s Banánom a Mountain Hutom max. 110km/h. Dosť času zaberá aj upratanie rozložených vecí, keď sa chcete vydať na cestu po tom, ako ste niekde už zakempili. Často sa vám nechce ponáhľať zo super miesta a vtedy je skvelé mať čas nazvyš a dopriať si pomalé ráno so slnkom v tvári alebo pokojný večer pri ohníku. Náš max. denný nájazd je zvyčajne 500km, ale to iba za predpokladu, že sa chceme čo najskôr presunúť z A do B. Iné ako šoférovať v takéto dni už nestíhame.